JohanHeinsen/ENO huggingface dataset:
Ribe Stifts Adresseaviser, 1841-10-22
Jfølge indløbne Efterretninger er Styrmand Christian, Ditlev Pram=Smith paa en Reise fra Kjøbenhavn til London under en Storm den 26de August d. A. i Nordsøen, styrtet overbord. Hans Signalementer: 21 trefjerd. Aar gammel, middel af Høide, stærk bygget og temmelig svær af Lemmer, men dog i det Hele vel proportioneret, blonde glatte Haar, blaae Øine, flad Næse, tykke Læder samt fyldigt Ansigt, lidet Skjæg og ingen Bakkenbarter, paa begge eller eet af Benene havde han nogle store langagtige Ar af scorbutiske Saar. Han formodes at have været iført blaa Klædes=Jakke eller Trøie, Ditto Vest, blaa Vadmels= eller Seildugs-Beenklæder, blaastribede eller graa Strømper, Sko samt en rød Ulden= eller blaastribet Bomulds=Skjorte, der i det ene Hjørne havde Bogstaverne c. . Muligt har han ogsaa havt hos sig en Haarkjæde med Guldlaas og et Sølv-Uhr i en Kasse af forsølvet Jernblik, hvis yderste Side var noget afslidt, og hvilket han pleiede at bære i et simpelt sort Silkebaand, saavidt erindres var en americansk Uhrmagers Navn indgravet paa det Jndvendige af den inderste Kasse. - Hvo, der kan give nogen Oplysning om bemeldte Styrmands Liig, bedes gjennem denne Avis's Redaction at meddele samme til Landvæsens- og Tiendecommissair, Procurator Rotwitt i Thisted, der, naar Oplysningen leder til Ligets Tilstedebringelse, herfor udbetaler en passende Douceur. kordmærkeder i Randers. Overeensstemmende med det Kongl. danske Kancellies Resolution af 6te Juni f. A. afholdes Efteraars-Uldmarkedet i Randers d. 27de, 28de og 29de Octbr. d. A. Ved at bekjendtgjøre Saadant, bemærkes: at Jndleveringen til Magazinet, hvor Oplaget den første Maaned er aldeles gratis, kan skee 14 Dage forinden, at Forskud kan erholdes paa Ulden, samt, at det mindste Kvantum, der kan indsendes til Forhandling ved Magazinet, er 32 Pd.
Ribe Stifts Adresseaviser, 1841-10-22
Bestyrelsen for Uldmagazineringen i Randers, den 28de September 1811. Det kolde Vands Kraft, 4 s. pr. Exempl. Regler for Sundhedens Vedligeholdelse, ls. pr. Exempl. faaes paa Bogtrykkeriet i Ribe.
Ribe Stifts Adresseaviser, 1841-10-22
Hvor trende Vindovne og en brugt Vogn kunne faaes tilkjøbs anviser Adressekomptoiret. Raad. imod Børnesygdomme, fra Barnets Fødsel, af Dr. L. Fr. Franck.
Ribe Stifts Adresseaviser, 1841-10-22
Denne Bog, der er oversat efter Originalens 7de Oplag, faaes paa Bogtrykkeriet i Ribe for 12 Rbs. eller 4 Ls.
Ribe Stifts Adresseaviser, 1841-10-22
Læsebibliothek hos Termansen. Fra mit Læsebibliothek, som fra indeværende October Maaned tager sin Begyndelse, vil stedse kunne erholdes det Nyeste af den belletristiske Litteratur, og haves desforuden et Udvalg af det forhen Udkomne. Contingentet erlægges med 30 Ls. Qvartalet, hvorfor udlaanes tvende Bøger hver Løverdag, og vil desforuden blive udsendt Pariser Modenblatter von Schoppe og Hamburger Lesefruchte. Enkelte Bøger udleies for 2 Ls. ugentlig.
Ribe Stifts Adresseaviser, 1841-10-22
At jeg ikke mere handler i Comp. med Herr Kjöbmand A. N. Und; men har derimod for min egen Regning etableret en velassorteret Manufactur-, Colonial-, Jern-, Farve, & Viinhandel i mit eiende Sted paa Vestergaden her i Byen, hvor jeg tillige ogsaa holder Værtskab, og hvor god Staldrum for Heste forefindes, saadant undlader jeg ikke herved at bekjendtgjöre for de ærede Kunder, der fremtidigen ville forunde mig deres Søgning.
Ribe Stifts Adresseaviser, 1841-10-22
For den Tiltro, der blev mig skjænket som Associe i Firmat Und & Sommer, aflægger jeg herved mine ærede Handelsvenner min forbindtligste Tak, og beder, at samme fremdeles maa blive mig til Deel, forsikkrende Enhver reel og billig Behandling. Lygumkloster, den 6te October 1841. Ærbødigst Joh. P. Sommer.
Ribe Stifts Adresseaviser, 1841-10-22
NB. Smör, Talg og Vox kjöbes til de høieste Priser.
Ribe Stifts Adresseaviser, 1841-10-22
Den Hempelske Boghandling har tilkjøbt sig Restoplaget af efterfølgende Skrifter: Det gamle Testamentes. poetiske og prophetiske Skrifter efter Grundterten, paa ny oversatte og med Jndholdsfortegnelsen samt Anmærkninger forsynede, af Dr. J. Møller og Dr. R. Møller. Første Deel: De poetiske Skrifter XXXII og 462 Sider. Anden Deels første Afdeling indeholdende Propheterne Esaias og Jeremias. Tvi og 453 Sider. Anden Deels anden Afdeling indeholdende Egechiel, Daniel og de smaa Propheter. 449 Sider. Prisen var forhen 5 Rbd. 4 Mk. 8 s., som nu er nedsat til 3 Rbd. i Materie, eller 4 Rbd. smukt indbunden, for hele Værket. Forklaring over Pauli første Brev til de Corinthier, nærmest for yngre Præster, som Prøve paa et Apostolisk Brevs christelige Anvendelse ved Ungdommens Forberedelse, til Confirmation. Af Biskop R. Møller. 5 Mk. heftet.
Ribe Stifts Adresseaviser, 1841-10-22
Disse Skrifter faaes i de fleste Boghandlinger i Danmark, i Ribe hos Dhrr. Termansen og Andersen.
Ribe Stifts Adresseaviser, 1841-10-26
Kongelig allernaadigste privilegeret. N 1 b. Sts AdresseAvis. som forsendes med Brevposten, overalt i de danske Stater. No. 86. Tirsdagen den 26de October. Udgives af Chr. sal. Hyphoff. Redigeres af C. Hyphoff.
Ribe Stifts Adresseaviser, 1841-10-26
Udenlandske Efterretninger. Spanien J Barcelona har ogsaa fundet en revolutionær Bevægelse Sted, som dog synes at være dæmpet. Efterretningen om O'Donnells Forsøg til Fordeel for Dronningen havde der vakt stor Bevægelse. Generalkapitainen, van Halen, holdt strax Revne over alle Tropper og erindrede dem om deres Eed; han kaldte derefter alle Chefer til sig og gjorde dem personlig ansvarlig for enhver Jnsubordination blandt deres Soldater, og truede enhver med Døden, der forglemte sin Pligt, at forsvare Jsabella 11 Trone. Et Korps af Frivillige blev oprettet for at gjennemstreife de omliggende Bjerge og der undertrykke ethvert Jnsurrektionsforsøg. Provindsialdeputationen og Stads raadet oprettede en Sikkerhedsjunta, der skulde forsamle sig d. 10de for at tage vigtige Forholdsregler. Hvad der forresten er forefalden derom give de yderst forvirrede Telegraf=Efterretninger ingen tilstrækkelig Oplysning. Blandt de i Barcelona, Kompromitterede nævnes Generalerne Pavia og Gispet. Handelstanden og de formuende Grundeiere i Staden ere for Bevægelsen, men de lavere Klasser mod samme. Det hedder, at van Halen skal afgaae til Aragonien, og at hans Post midlertidigen skal besættes med General Zoballa. Jfølge Efterretninger, der vare indløbne med et Skib, som d. 11te havde forladt Barcelona, var Staden, rolig. Stæderne Lerida, Tarragona og Girona havde erklæret sig mod den christiniske Bevægelse. Jmidlertid synes dog Dronning-Regentindens Parti at have mange Tilhængere i Catalonien. Ogsaa i Valencia hersker stor Gjæring. Fra Pampelona erfarer man, at der efter General Ayerbes Ankomst dertil have fundet Underhandlinger Sted, mellem ham og O'Donnell, hvorefter en Vaabenstilstand er indtraadt. O'Donnell forlod Citadellet d. 12te med en Eskadron og en Bataillon, for at støde til Ortigosa, der staaer i Spidsen for 1500 Md., og derefter 5 a 6 Dage drage omkring i Provindsen for at organisere nye Stridskræfter og da vende tilbage til Citadellet, hvor Kommanden, er overgiven til Oberst Azcarroga. O'Donnell skal have erklæret, at Citadellet ikke vilde beskyde Staden med mindre man forsøgte at hindre ham paa sit Tog gjennem Provindsen. Man talte om, at Espartero vilde sende 20,000 Md. under GeneralLinages Kommando til Nordprovindserne.
Ribe Stifts Adresseaviser, 1841-10-26
Spidsen for Komplottet i Madrid stod Diego Leon, Hertugen af San Carlos, Hertug de la Bognes og Grev Requena; denne og General Quiroga ere grebne i Nærheden af Madrid, men Hertugen af San Carlos, der befandt sig hos dem, er ikke hæftet. Den Diego Leon er derimod tagen tilfange. Af de øvrige Anførere ere trende dømte til Døden, hvoriblandt skal være en Broder til General Cordova. Det var Generalerne Concha og Leon, som ved det mislykkede Angreb paa Paladset i Madrid vilde bemægtige sig den unge Dronning og hendes Søster, der under Fægtningen udstode den grueligste Angest, og stode Fare for at blive skudte idet Kuglerne gik igjennem Dørren til Kabinettet, hvori de opholdt sig. De Hellebarderers Antal, der forsvarede Dronningens og Jnfantindens Værelser, var kun 18, og disse kunne alene takke hine Heltemodige, som kæmpede mod en stor Overmagt, for deres Frelse. Hellebardererne ere af Regenten blevne udnævnte til Officerer af den Kongl. Ferdinands-Orden og have hver erholdt en Gratifikation af 1000 Realer. Hos de fleste af de Soldater, der deeltoge i Jnsurrektionen, vil man have funden franske 5 Frankstykker. Ogsaa hører man nu om et Mordforsøg mod Regenten, som skulde have været udført af General Buerens, der skal være fængslet. D. 9de begav General Mender Vigo sig til Regenten, og tilbød ham sin og sit Parties (det republikanske) Bistand. Espartero modtog ham vel og skal have yttret, at fra nu af vilde han kun støtte sig til de sande Patrioter. De Fængsledes Antal beløber sig til 300. - Espartero havde d. 8de en Konferents med den engelske Gesandt, strax derpaa afgik til den engelske Konsul i St. Sebastian den befaling, at han skulde i Englands Navn protestere med Kraft mod Jnsurrektionen. - Den franske Regjering skal have til Hensigt i en Note til de fire europæiske Stormagter at erklære, at den frasiger sig al Deeltagelse eller Jntervention med Hensyn til, hvad der nu foregaaer i Spanien. - Det hedder, at Exdronningen er for 14 Dage siden bleven forløst i Paris. Dronningen og Barnet (en Dreng, befinde sig vel Holland. Den 19de ds aabnede Kongen Generalstaterne med en Tale, hvori han næppe berørte de luxemburgske Forhold, og aldeles ikke ikke ratificationen af Toldtraktaten. - Man har bemærket, at hidtil ingen af den kongl. Familie har besøgt den forrige Konge, Greven af Nassau paa Slottet Loo, ligesom heller ingen var tilstede ved hans Ankomst dertil forat byde ham velkommen Man forsikkrer, at Greven skal, efter en Konferentsmed Statsraad van Doorn, have opgivet at besøge Residentsen i Grevindens Selskab.
Ribe Stifts Adresseaviser, 1841-10-26
Amerika. Forbittrelsen paa den amerikansk canadiske Grændse er bleven meget forøget som Følge af en Krænkelse af det amerikanske Gebet, ved 12 til 15 brittiske Dragoner, der i Natten til d. 19. Septbr. trængte flere Mile ind i Grevskabet Vermont og i den lille By Aldburgh bemægtigede sig en vis Grogan, amerikansk Borger, som blev ført over den canadiske Grændse til Montreal. Denne Grogan beskyldes for at have deeltaget i det canadiske Oprør 1838, og at han den Gang havde tændt Jld paa flere Bygninger. Dette Overfald skal have fundet Sted ifølge den engelske Kapitain Jones's Befaling, der havde en Kommando paa Grændsen.
Ribe Stifts Adresseaviser, 1841-10-26
Rusland. Angsburger Allg. Zeitung, har følgende Efterretning fra den russiske Grændse af 7de Octbr.: "Jfølge Efterretninger fra Østersøen, have Uroligheder fundet Sted i Lifland, som dog snart bleve dæmpede af Autoriteterne. Et stort Antal Liflændere vilde med Magt udføre den Plan at udvandre til det Jndre af Rusland, hvilket dog forhindredes ved Autoriteternes Mellemkomst. "Allg. Zeit." finder selv, at denne Grund klinger saa usandsynlig, at der ikke kan fæstes nogen Lid til denne Beretning; men Redaktionen af Hamborger Neue Zeitung, bekræfter dog denne Opstands synderlige Grund, idet den har modtaget paalidelige og upartiske Privatefterretninger om en Tumult i Rigaa. Tusinde lettiske Bønder vare næmlig dragne ind i Staden, hvortil Anledningen. virkelig var høist mærkelig. Græske Poper (russiske Geistlige) havde næmlig foremalet de rigtignok af de tydske adelige Godseiere haardt betyngede Letter et af Bønderne maaskee ovenkjøbet misforstaaet billede af Kolonisternes Lykke i det sydlige Rusland, og hine Bønder vilde nu pludseligen udvandre. Man hørte Raabet: "De russiske Geistlige mene det bedre med os, end de tydske." Ved Hjælp af de lettiskalende protestantiske Geistlige lykkedes det tilsidst Autoriteterne at bringe de stakkels Folk til Rolighed.
Ribe Stifts Adresseaviser, 1841-10-26
Jndenlandske Efterretninger. Hos Maj. Dronningen er efter otte Timers Reise med Dampskibet Ægir lykkeligen ankommen fra Als til Corsøer. Hs. Maj. forventes derfor at ville indtræffe til Sorgenfri Slot den 23de ds. (Berl. Tid.)
Ribe Stifts Adresseaviser, 1841-10-26
Under 15de de, er udkommen følgende vigtige Patent: Vi Christian den Ottende &c. Gjøre vittterligt: Vi have paa Grund af de bestaaende Forhold fundet Os foranledigede til allernaadigst at anordne en Revision af den nu gjældende Kanaltoldtarif med Hensyn til Nedsættelserne i Øresundstolden og tillige at befale, at den saaledes rectificerede Tarif skal træde i Kraft d. 1. Januar 1842. Tillige have Vi fundet Os foranledigede til allernaadigst provisorisk indtil ovennævnte Tid at lade indtræde følgende Forandringer i den nu gjældende Kanaltoldtarif, for Kakao pr. 100 Pd. Br. fra 36 Rbs. eller 11 enfjerd. s. Kour. til 27 enfemt. Rbs. eller 8 enh. s. Kour., for Kaffe pr. 100 Pd. Br. fra 32 Rbs. eller 10 s. Kour. til 27 enfemt. Rbs. eller 8 enh. s. Kour., for Farvetræ pr. 100 Pd. Br. fra 16 Rbs. eller 5 s. Kour. til 6 tofemt. Rbs. eller 2 s. Kour; for Riis i Skaller (Paddy) pr. 100 Pd. Br. fra 28 Rbs. eller 8 trefjerd. s. Kour. til 7 enfemt. Rbs. eller 2 enfjerd. s. Kour.; for Zink pr. 100 Pd. Br. fra 16 Rbs. eller 5 s. Kour. til 9 trefemt. Rbs. eller 3 s. Kour.; for Sukker, raat, pr. 100 Pd. Br. fra 32 Rbs. eller 10 s. Kour, til 22 tofemt. Rbs. eller 7 s. Kour.; for Sukker, raffineret, pr. 100 Pd. Br. fra 32 Rbs. eller 10 s. Kour. til 40 Rbs. eller 12 enh. s. Kour." Disse Tarifbestemmelser træde strax i Kraft.
Ribe Stifts Adresseaviser, 1841-10-26
Under 13de de er udkommen tvende Plakater for Østifterne og Jylland ifølge hvilke der foruden de af Stænderforsamlingerne valgte Sekretærer maa ansættes tvende eller efter Fornødenhed flere af Hs. Majestæt udnævnte Sekretærer. Disse Medhjælpere erholde under Forsamlingerne i Diæter og Honorar daglig 6 Rbd. og i Godtgjørelse for Reisomkostninger til og fra Forsamlingsstederne 1 Rbd. 3 Mk. pr. Miil.
Ribe Stifts Adresseaviser, 1841-10-26
J Anledning af, at flere Fattigcommissioner paa Landet have staaet i den Formening, at de ere incompetente til at lægge Plan og Ligning til de Fattiges Forsørgelse for næste Aar, da deres Function ifølge den nye Communal-Anordning for Landet ophører med indeværende Aars Udgang, har Cancelliet, paa indkommen Forespørgsel, tilkjendegivet: at der med Affattelsen af Plan og Ligning til de Fattiges Forsørgelse for 1842 maa forholdes som hidtil. (Collg. Tid.)
Ribe Stifts Adresseaviser, 1841-10-26
Det vil erindres, at der i sin Tid af Justitien blev anlagt en Sag mod Justitsraad og Hofskriver Schoubye i Anledning af hans Forhold i Brygger Altschwagers Dødsboe. Under denne Sag blev Justitsraaden for Tyveri dømt til 30 Dages Fængsel paa Vand og Brød, der som bekjendter Maximum af denne Slags Straf. Det Factum hvorom han fandtes overbeviist, var hovedsagenlig Borttagelse af c. 2000 Rbd. Tillige var der Formodning om at han endv. havde borttaget adsk. Guldsmykker, et Gulduht, et Silke shawl, &c. men den var ikke tilstrækkelig nok grundet, at Retten herfor kunde straffe ham. Uagtet nu Hr. Schoubye kunde synes at være sluppen saa godt som muligt fra denne Justitssag, og kunde synes bedst tjent med, at hans Forhold derunder ikke videre omtaltes, har han dog ikke undseet sig for, senere at gjøre Fordring i Boet paa forbemeldte Effecter; men Skifteretten har afviist denne Paastand og lært Hr. Schoubye, at den i Justitssagen fremkomne Formodning om, at han paa lovlig Maade er kommen i Besiddelse af disse Ting, skjøndt den i criminal Henseende er anseet tilstrækkelig til at befri ham for Straf, ikke kan constituere et saadant Beviis som Lovens 5-14-47 paalægger den, der vil gjøre en Fordring efter død Mand."(Fædrelandet.)
Ribe Stifts Adresseaviser, 1841-10-26
Om Jerndampskibet Ægir, hvilket man hidtil almindelig har antaget, at det som Krigsdampskib var bestemt til Marinen, erfares nu af Kbhposten, at det skal træde i Stedet for det kongelige Dampskib Kiel, hvorfor det ogsaa skal føres af sidstnævnte Skibs hidtilværende Commander. Det har i England kostet henved 100,000 Rbd., af hvilke de 14,000 ere medgaaede til Meubleringen, der navnligen i Hovedkahytten er meget elegant. Skibet selv er paa 80 Hestes Kraft, Kammerraad Drewsen berettede i Silkeselskabets sidste Generalforsamling, at han selv agtede at gjøre et Forsøg det Store med Silkeavl paa hans Eiendom Strandmøllen. Vi have saaledes Udsigt til, at Silkeavl snart vil være i Gang i Sielland og Lolland, hvor Grev Knuth virker fordens Udbredelse, og vi tvivle ikke om, at der paa Fyen og paa Jyllands Østkyst ville findes patriotiske Godseiere, der ikke ville staae tilbage for Grev Knuth og Kammerraad Drewsen i denne Henseende. (Da.) Af 159, som vare anmeldte til Examen Artium, deels af meldtes deels udebleve 13. Af de øvrige 146 bleve 5 rejcerede for den latinske Stiil og 1 for Oversættelsen fra Latin paa Dansk; 1 forlod den skriftlige Examen. Af de 139 som kom til den mundtlige Prøve, udeblev 1 formedelst Sygdom, 1 forlod Examen. Af de andre 137 blev 1, Stephan Linnemann fra Borgerdydskolen i Kbhvn. (en Søn af Agent Linnemann i Veile, udmærket, 74 erholdt land. 61 hand illand, og I non contemn. (Da.)
Ribe Stifts Adresseaviser, 1841-10-26
Etatsraad Hvidt - hedder det i Berl. Tid –, denne udmærkede kundskabsrige og talentfulde Kjøbmand har, som bekjendt, i sin Ungdom fuldendt den academiske Bane. Han deponerede 1791 fra Borgerdydskolen i Kjøbenhavn, og blev academisk Borger med Udmærkelse i sit fjortende Aar; han er nemlig født den 27de Octbr. 1777. Som en Følge heraf vil hans Jubilæum som Student indtræffe i indeværende Maaned."¬
Ribe Stifts Adresseaviser, 1841-10-26
De omkring Kjøbenhavn liggende Marker siges nu næsten ganske at staae under Vand.
Ribe Stifts Adresseaviser, 1841-10-26
Jfølge Privatefterretning fra Hamborg er Handelshuset, dos Santos & Monteiro i Altona, der foretog Colonisations=Expeditionen til Afrika, gaaet fallit. (Aalb. Av.)
Ribe Stifts Adresseaviser, 1841-10-26
Landsoverretten i Viborg har i denne Tid stadfæstet tvende i Qvaksalveri-Sager afsagt Underretsdomme. Ved første, der er afsagt den 9de Aug. d. A. ved Randers Extraret, er Paul Flade dømt til at erlægge en Mulkt af 20 Rbd. Sølv til Randers Kjøbstads Fattigkasse og udrede alle af Actionen lovligen flydende Omkostninger. Ved sidste, afsagt den 7de Aug. ved Salling Herreders Extraret, Mette Marie, Thomasdatter, ogsaa kaldet Tøffel Mette, frifundet for Actors Tiltale i denne Sag.
Ribe Stifts Adresseaviser, 1841-10-26
Det store Gods Voergaard i Dronninglund Herred i Vensyssel er i denne Tid kjøbt af Dhrr. Protocolsecretair i Høiesteret, Kammerjunker H. Hoppe, Kammerjunker E. Rosenørn og Candidat Bloch for en Kjøbesum af 259,500 Rbd. - Ved enhver Handel om dette Gods er der en mærkelig Jndskrænkning, som man ellers kun sjelden træffer paa her i Landet, idet en bestemt Familie har Forkjøbsret, til Voergaard. Da nemlig Kammerherre Holger Reedtz Thott til Gaunøe, Strandegaard og Lindersvold i Slutningen af forrige Aarhundrede solgte Voergaard til Brødrene Jngild, bestemte han i Skjødet, at for Fremtiden ved ethvert Salg af denne Gaard hans Efterkommere skulde have Ret til at kjøbe Gaarden for den samme Sum, som nogen anden vilde give, og at altsaa ved enhver saadan Handel deres Samtykke først skulde indhentes. Da derfor et Selskab, for hvilket Hr. Schytte paa Bygholm stod Spidsen, vilde kjøbe Voergaard af dets daværende Eier, Hr. Overkrigscommissair Schulz, maatte denne først indhente en Erklæring af Kammerherre Reedz=Thotts Arvinger, af hvilke Enkefrue, Baronesse Rosenkrands erklærede, selv at ville kjøbe denne sin Fædrenegaard, som hun nu igjen har solgt de ovennævnte tre Herrer med en Fordeel af omtrent 15,000 Rbd. (Da.)
Ribe Stifts Adresseaviser, 1841-10-26
Paa Boghandler Kleins Forlag i Kbhavn vil med det Første udkomme, poetiske og prosaiske Skrivter af Dr. Jacob Dampe," i tvende Afdelinger, hvoraf den første kommer til at indeholde tragiske Digte; den anden politiske Samtaler. Dampes philosophiske System, venter Forlæggeren om nogen Tid, og vil lade det udgaae i et særskilt Bind.
Ribe Stifts Adresseaviser, 1841-10-26
Da Kapitain Sødring - fortælles i hans Dagbog heisede det danske Flag udenfor Hobarttown en By paa den sydostlige Side af van Diemens Land, hvor vort Flag aldrig for har vajet, havde han den glade Overraskelse, at en Baad med tvende Danske kort efter nærmede sig Skibet. Det var Uhrmager Heckscher, født i Aarhuus, en Ungdoms kammerat af Kapitainen, og en Broder til Uhrmager Fr. Jürgensen paa Østergade i Kbhvn. Begge traadte ombord med studsende Forundring, der dog snart veg for den heftigste Glæde. Den følgende Dag begav Kapitainen sig i Land med Skibslægen, Kandidat Møller, og som alle Fremmede faldt de i den største Forundring over denne Kolonies yndige Beliggenhed og smagfulde Bebygning, samt over den levende Tummel og Virksomhed blandt Jndbyggerne. Klimatet er udmærket, men næsten for stærkt drivende, hvorfor Børn ofte i en tidlig Alder vore til en ualmindelig Høide og derved bortrives i en blamstrende Alder. For at give et Begreb om Virksomheden i denne unge Koloni, anfører Kapitain Sødring, at der udkommer otte Journaler der, at Staden Hobarttown har fem Banker og Luanceston fire, foruden Filialbankerne i forskjellige Retninger af Landet, at Bankerne diskonterede til 10 Procent og aldrig have givet en lavere aarlig Dividende end 13 Procent. Nærmest foranlediget af Offersagen i Helsingøer, har en Jndsender i Berl. Tid, fremsat nogle Forslag til Afskaffelse af den upassende, gamle Skik at offre i Kirken. Hans Forslag, som han gjerne ønsker at see offentlig drøftet, gaaer væsentlig ud paa, at der paa Landet skulde reguleres Hvad Gaardmanden, Huusmanden og Jndsideren, hver med sin Kone, samt Tjenestekarlen og Pigen med heel eller halv Løn, saa og Tjenestedrengen fra sin Confirmation indtil han blev Halvkarl, hver især efter billighed og Stedets Skik havde at erlægge i Præstepenge istedetfor de 3 aarlige Høitidsoffere, og at dette Beløb da opkrævedes tilligemed de andre Afgivter i Communen og af Sogneforstanderskabet udbetaltes til Præsten og Kirkesangeren. Hr. Scholer, Kirkesanger og Skolelærer i Hammel, meddeler nu i Aarh. Av. Resultatet af Berberissernes Udryddelse sammesteds, og det et meget glædeligt; thi medens Rugen paa Hammel Mark siden 1797 ikke et eneste Aar var aldeles rustfri, men leed enten meer eller mindre deraf, og i mange Aar total ødelagdes, hvilket sidste stedse indtraf med den Rug, der groede i Nærheden af Berberisserne; saa har Rugen derimod i 1840 og 41 (Berberisserne kom bort 1839) været aldeles rustfri og er lykkedes saare vel. Jnderlig rørte og med taknemmelige Hjærter imod Gud kunne Hammel Byes Beboere nu see Høsten imøde, som de ikke sjeldent for skrede til med Kummer; men heller ikke glemme de at velsigne den høie Godseier, som bød Berberisserne at bortryddes.
Ribe Stifts Adresseaviser, 1841-10-26
J Randers=Egnen høres en almindelig og grundet Klage blandt Landmændene over det vedholdende Regnveir, som hindrer dem i at faae Vintersæden lagt. Man kan maaskee uden Overdrivelse antage, at ikke meer end en Trediepart endnu er saaet af den Rug, som ellers skulde have været lagt. Nogle tusinde Traver Korn, der ikke vare blevne modne i rette Tid og senere ei kunde blive tørre, staae endnu ude, meest i Aarhuus=Egnen, og blive naturligviis ikke tjenlige til Andet, end at kjøres paa Møddingen.
Ribe Stifts Adresseaviser, 1841-10-26
(Rand. Avis.) Ledige Embeder. Ordineret Catechet og første Lærer Embedet ved Borgerskolen i Kjøbstaden Lemvig. Løn 300 Rbd. og fri Bolig foruden Høitidsoffer af Menigheden. Paa Embedet hviler en Pension af 1 en halv Td. Rug og 1 Td. Byg, betalte efter hvert foregaaende Aars Capitel taxt, samt 2 Rbd. 4 Mk. Sølv aarlig. (Opslaaet vacant den 15de October.) – Selde og Aasted Sognekald i Viborg Stift; 278 Rbd. - Overlærer-Embedet ved Friskolen, i Helsingør; Løn 400 Rbd. Sølv fri Bolig for en Ugift eller 70 Rbd. til Huusleie og 2 Favne Brænde, eller, naar det ikke leveres, 20 Rbd. aarlig. Overlæreren skal være theologisk Candidat. - (De tvende sidstanførte Embeder ere opslaaede som vacante den 20de October). (Berl. Tid.)
Ribe Stifts Adresseaviser, 1841-10-26
Kjøbenhavns Børs-Kours d. 22. October. Species 200. Bank-Diskonto 4 pCt. Nationalbankaktier 105 a 106 Rbd. Sølv.